Diari Oficial de la Generalitat Valenciana


Sumari del DOGV 7941, del 21-12-2016 (2016/10279)

ACORD de 16 de desembre de 2016, del Consell, per la qual s'autoritza l'aprovació de set expedients de rescabalament, per obligacions contretes al llarg de l'exercici 2015 pels serveis de transport públic de viatgers.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7941

Data del DOGV
:   21-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10270


Data del document
:   16-12-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Acord

Descriptors 

:   * Conselleria d'Habitatge, Obres Públiques i Vertebració del Territori

ACORD de 16 de desembre de 2016, del Consell, per la qual s'autoritza l'aprovació de set expedients de rescabalament, per obligacions contretes al llarg de l'exercici 2015 pels serveis de transport públic de viatgers. [2016/10487]  
La Conselleria d'Habitatge, Obres Públiques i Vertebració del Territori ha tramitat set expedients de rescabalament segons el detall de l'annex, per obligacions contretes en l'exercici 2015, per un import total de 541.326,29 euros, expedients que tenen la seua causa en la necessitat d'atendre el compliment de les obligacions econòmiques de la Generalitat, en haver rebut aquesta satisfactòriament, els respectius serveis prestats.  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon a la persona titular de la Conselleria d'Habitatge, Obres Públiques i Vertebració del Territori, sotmetre a l'autorització prèvia del Consell l'aprovació dels expedients de rescabalament tramitats per l'esmentada conselleria.  
Així mateix, d'acord amb l'article 39.5 de la Llei 1/2015 esmentada, la imputació a l'exercici corrent de les obligacions econòmiques d'exercicis anteriors derivades dels expedients esmentats, requereix l'autorització expressa del Consell, a proposta de la persona titular de la conselleria, amb l'informe previ de la Intervenció General de la Generalitat, d'acord amb el que disposa el referit article 106 de la llei esmentada.  
  
En conseqüència, a proposta de la consellera d'Habitatge, Obres Públiques i Vertebració del Territori, el Consell, prèvia deliberació, en la reunió del 16 de desembre de 2016,  
  
ACORDA  
  
Primer  
Autoritzar l'aprovació per la consellera d'Habitatge, Obres Públiques i Vertebració del Territori, dels set expedients de rescabalament que es detallen en l'annex, per obligacions contretes al llarg de l'exercici 2015, per un import total de 541.326,29 euros, IVA inclòs, per haver-se produït un enriquiment a favor de l'Administració com a conseqüència dels serveis prestats per les empreses Autobuses Buñol, SL, Autocares Herca, SL, Autobuses Valencia a Catarroja, SA, Autos Vallduxense, SL, Edetania Bus, SA, Fernanbus, SA, i Urbetur, SA.  
  
  
Segon  
Autoritzar la imputació al pressupost corrent, a càrrec de la aplicació pressupostària 21.73.96.60997.33409, de les obligacions econòmiques pendents contretes durant l'exercici 2015, per un total de 541.326,29 euros IVA inclòs.  
  
València, 16 de desembre de 2016  
  
La consellera secretària,  
MÓNICA OLTRA JARQUE  
  
  
ANNEX  
  
Concepte Import  
Rescabalament a favor de l'empresa Autobuses Buñol, SL, en relació amb els serveis de transport corresponents a la concessió CVV-254 Turís/Yátova-València i CVV-259 Llombai/Benimodo-València. 3.355,23  
Rescabalament a favor de l'empresa Autocares Herca, SL, en relació amb els serveis de transport corresponents a la concessió CVV-253 Sedaví-València, CVV-255 Moncada-València, CVV-257 El Perelló-València, amb prolongació al far de Cullera. 11.363,38  
Rescabalament a favor de l'empresa Autobuses Valencia a Catarroja, SA, en relació amb els serveis de transport corresponents a la concessió CVV-Albal-València, amb prolongació a Silla i Picassent. 77.761,55  
Rescabalament a favor de l'empresa Autos Vallduxense, SL, en relació amb els serveis de transport corresponents a la concessió CVV-256 València-Sagunt. 134.766,91  
Rescabalament a favor de l'empresa Edetania Bus, SA, en relació amb els serveis de transport corresponents a la concessió CVV-251 València-Gestalgar/Serra. 90.163,12  
Rescabalament a favor de l'empresa Fernanbus, SA, en relació amb els serveis de transport corresponents a la concessió CVV-250 València/Alaquàs-Aldaia. 215.171,42  
Rescabalament a favor de l'empresa Urbetur, SA, en relació amb els serveis de transport corresponents a la concessió CVV-258 Llíria-Cheste 8.744,68  
Total 541.326,29»